ྱ་མཚོ་ཐམས་ཅད
ཀྱི་ཏིང་ངེ་འཛིན་ལ་འཇུག།རྒྱ་མཚོ་ཐམས་ཅད་ལས་ལངས་ཏེ་གཟུངས་ཐམས་ཅད་ཀྱི་རྒྱ་མཚོ་ཏིང་ངེ་འཛིན་ལ་འཇུག།གཟུངས་ཐམས་ཅད་ཀྱི་རྒྱ་མཚོ་ལས་ལངས་ཏེ་སངས་རྒྱས་ཐམས་ཅད་ཀྱི་སྤྱོད་ཡུལ་གྱི་རྒྱ་མཚོ་ཏིང་ངེ་འཛིན་
ལ་འཇུག།སངས་རྒྱས་ཐམས་ཅད་ཀྱི་སྤྱོད་ཡུལ་གྱི་རྒྱ་མཚོ་ལས་ལངས་ཏེ་སངས་རྒྱས་ཐམས་ཅད་ཀྱི་རྣམ་པར་གྲོལ་བ་དང་རྣམ་པར་གྲོལ་བའི་ཡེ་ཤེས་གཟིགས་པའི་རྒྱ་མཚོའི་ཏིང་ངེ་འཛིན་ལ་འཇུག།སངས་རྒྱས་ཐམས་ཅད་ཀྱི་
རྣམ་པར་གྲོལ་བ་དང་རྣམ་པར་གྲོལ་བའི་ཡེ་ཤེས་གཟིགས་པའི་རྒྱ་མཚོ་ལས་ལངས་ཏེ།གདོད་ཐབས་ཀྱི་ཏིང་ངེ་འཛིན་མཐའ་མེད་མུ་མེད་པའི་རྒྱ་མཚོའི་སྒོར་འཇུག་པར་བྱའོ།།མཐའ་མེད་མུ་མེད་པའི་རྒྱ་མཚོའི་སྒོ་ལས་ལངས་ཏེ

ཡིད་འགོག་པ་དང་ཞི་བའི་ཏིང་ངེ་འཛིན་ལ་འཇུག།ཡིད་འགོག་པ་དང་ཞི་བ་ལས་ལངས་ཏེ་རྡོ་རྗེ་གདོན་མི་ཟ་བའི་རྣམ་པར་གྲོལ་བ་ཆེན་པོའི་ཏིང་ངེ་འཛིན་ལ་འཇུག་པར་བྱའོ།།འཇམ་དཔལ་ང་མྱ་ངན་ལས་འདས་པའི་འོག་ཏུ་རིགས་ཀྱི།
བུའམ།རིགས་ཀྱི་བུ་མོ་གང་ལ་ལས་དད་པ་སྐད་ཅིག་མའི་སེམས་བསྐྱེད་དེ།མདོ་སྡེ་འདི་ཡི་གེར་འདྲི་བའམ།ཀློག་པའམ།ཁ་ཏོན་དུ་སྐད་ཅིག་མར་དྲན་ཏེ་བསམ་པའི་འདུ་ཤེས་དང་།དྲན་པའི་འདུ་ཤེས་དང་།རྟོག་པའི་འདུ
ཤེས་སུ་དད་པའི་སེམས་གྲུབ་ན།སྐད་ཅིག་མར་བསྐལ་པ་བྱེ་བ་ཁྲག་ཁྲིག་འབུམ་ཕྲག་དགུ་བཅུའི་གང་གཱའི་ཀླུང་གི་བྱེ་མ་སྙེད་ཀྱི་འཁོར་བའི་སྡིག་པ་ཕྱིར་བསྙིལ་བར་འགྱུར་རོ།།མ་རིག་པའི་སྒྲིབ་པ་ཡང་གཏན་ནས་བྲལ་བར
འགྱུར་རོ།།དེ་བས་ན་དེ་བཞིན་གཤེགས་པ་རྟག་ཏུ་འཚོ་སྐྱོང་ཞིང་བཞེས་ཏེ་མྱ་ངན་ལས་མི་འདའ་བར་མངོན་ནོ།།དེ་ནས་བཅོམ་ལྡན་འདས་ཀྱིས་འཁོར་མང་པོ་རྣམས་ལ་ཚིགས་སུ་བཅད་དེ་བཀའ་སྩལ་པ།ཡི་དྭགས་མཐུ
ཆེན་ཐམས་ཅད་དང་།།དུད་འགྲོ་གླང་པོ་མ་རུངས་དང་།།བུད་མེད་གཡེམ་དང་མ་རུངས་ཀླུ།།དཔག་ཏུ་མེད་པའི་མ་རུངས་རྣམས།།པ་སུ་དང་ནི་མ་སྐྱེས་དགྲ།ལྷ་སྦྱིན་དང་ནི་སོར་མོའི་ཕྲེང་།།ལུས་དང་སེམས་ཀྱི་སྡིག་སྦྱང་བས།།
དམྱལ་བ་མནར་མེད་ལྟུང་འོས་ཀྱང་།།ཕྱོགས་བཅུ་དུས་གསུམ་རྒྱལ་བ་ལ།།དད་པ་བསྐྱེད་དེ་ཕྱག་འཚལ་ཕྱིར།།ཐུབ་པ་མྱ་ངན་འདས་པའི་ཁར།།བསྐལ་པ་གྲངས་མེད་ཕྱིར་བཤོལ་ལོ།།མ་ག་དྷ་ཡི་སྐྱེ་བོ་དག།ཀུན་ཀྱང་བྱང

ཆུབ་སེམས་བསྐྱེད་པའང་།།ཕྱོགས་བཅུ་དུས་གསུམ་རྒྱལ་བ་ལ།།གུས་པར་ཕྱག་བྱའི་དབང་གིས་སོ།།ཀཽ་དི་ནྱ་ལ་སོགས་པ་དང་།།ཉན་ཐོས་ལྔ་བརྒྱ་རྣམ་དག་གིས།།མ་འོངས་དུས་སུ་འཚང་རྒྱ་བའང་།།
ཕྱོགས་བཅུ་དུས་གསུམ་རྒྱལ་བ་ལ།།གུས་པར་ཕྱག་བྱའི་དབང་གིས་སོ།།མུ་སྟེགས་དང་ནི་བྲམ་ཟེ་དང་།།སྔགས་འཆང་ཆེན་པོ་དྲང་སྲོང་བཅུ།།ད་ལྟར་དགྲ་བཅོམ་གྲུབ་པ་ཡང་།།འདས་པའི་ཕྱོགས་བཅུ་དུས་གསུམ་གྱི།།རྒྱལ་བ
རྣམས་ལ་ཕྱག་བྱས་ཡོན།།དམ་པའི་དོན་ལ་ཆུད་པ་དང་།།ཕྱོགས་བཅུའི་རྒྱལ་བའི་ཞིང་རྣམས་ལ།།བྱང་ཆུབ་སེམས་དཔའི་ཚོགས་ཐམས་ཅད།།ཚེ་དཔག་མེད་པར་སྐྱེས་པ་ཡང་།།ཕྱོགས་བཅུ་དུས་གསུམ་རྒྱལ་བ་ལ།།གུས
པར་ཕྱག་བྱའི་དབང་གིས་སོ།།རྒྱལ་བུ་དག་མཐོང་འདི་ལྟ་སྟེ།།སྔོན་ང་རྒྱལ་པོར་བྱེད་པའི་ཚེ།།དྲང་སྲོང་ཆེན་པོ་སྦྱིན་ཞེས་བྱ།།དེ་ཚེ་སངས་རྒྱས་མ་བྱུང་སྟེ།།བྲམ་ཟེ་ལྔ་བརྒྱ་ནམ་ཞིག་ལ།།ཁ་ཟས་དང་ནི་གོས་རྣམས་དང་།།ཁང
ཁྱིམ་དང་ནི་མལ་ཆའི་བར།།ལོ་གྲངས་ཉི་ཤུ་ཚང་བར་དུ།།རབ་ཏུ་བྱུང་བའི་མཆོད་པ་ཕུལ།།ངས་ནི་དེ་ཚེ་བསྒོ་བ་ལ།།ཁྱེད་རྣམས་བྱང་ཆུབ་སེམས་བསྐྱེད་ཅིག།བྲམ་ཟེ་ལྔ་བརྒྱ་དེ་དག་གིས།།མཆོད་པ་ཕུལ་བ་བླངས་ཀྱིས་ཀྱང་།།
དཀོན་མཆོག་གསུམ་ལ་མ་དད་པས།།སྨོད་བཞིན་ང་ལ་སླར་སྨྲས་པ།།འཇིག་རྟེན་ནང་ན་བྱང་ཆུབ་དང་།།རྣམ་པར་གྲོལ་བ་མེད་དོ་ཞེས།།དེ་སྐད་སྨྲས་པར་ངས་ཐོས་ནས།།མཉམ་ཉིད་མདོ་སྡེ་བསྲུང་བའི་ཕྱིར།།བྲམ་ཟེ་ལྔ་བརྒྱའི་སྲོག

བཅདད་དོ།།བྲམ་ཟེ་དེ་དག་ཚེ་འཕོས་ནས།།དམྱལ་བ་མནར་མེད་ལྷུང་བར་འགྱུར།།སེམས་ཅན་དམྱལ་བར་ལྟུང་བ་ནས།།དྲན་པ་རྣམ་གསུམ་གཡོས་ནས་ཀྱང་།།དུས་གསུམ་རྒྱལ་ལ་ཕྱག་བྱས་སོ།།མཉམ་པ་ཉིད་ཀྱི་མདོ་སྡེ་དང་།།བྱང་ཆུབ
དགེ་འདུན་དད་བསྐྱེད་དོ།།དྲན་པ་རྣམ་གསུམ་བྱས་ནས་སུ།།མདོ་ལ་དམྱལ་ནས་བྱུང་སྟེ་དོང་།།འཇིག་རྟེན་ཟིལ་མདར་ལྷ་རུ་སྐྱེ།།ཚེ་ནི་བསྐལ་པ་ཆུང་བཅུ་ཐུབ།།དེ་ཡང་གུས་པའི་སེམས་ཀྱིས་སུ།།ཕྱོགས་བཅུའི་རྒྱལ་ལ་ཕྱག་བྱིར་ཡོན།།
བྲམ་ཟེ་དེ་དག་ཐམས་ཅད་ཀྱིས།།ཐོག་མ་སྐུར་བས་དམྱལ་ལྷུང་ཡང་།།ཕྱིས་ནི་དད་པས་མོད་ལ་ཐར།།བྱང་ཆུབ་སེམས་དཔའ་ཁྱེད་རྣམས་ནི།།ཁྲེལ་དང་ལྡན་པ་སྨོས་ཅི་དགོས།།སྡིག་གི་རང་བཞིན་ཐོག་མ་ནས།།མེད་པས་སེམས
ཅན་རྣམས་ཀྱི་ཕྱིར།།རྩ་བ་བཞི་པོའི་སྡོམ་པ་དང་།།མཚམས་མེད་ལྔ་པོའི་སྡིག་རྣམས་དང་།།ལོག་སྤྱོད་པར་དུ་མཐོལ་བཤགས་སོ།།སོ་སོའི་སྐྱེ་བོ་ལ་ལ་ཞིག།དེ་ལྟ་བུ་ཡི་སྡིག་བྱས་པ།།དེ་བཞིན་མཐོལ་ཚངས་བྱེད་ནུས་ན།།རྩ་བ
བཞི་དང་མཚམས་མེད་ལྔ།།ལོག་སྤྱོད་པར་དུ་སྡིག་འབྱུང་སྟེ།།སངས་རྒྱས་འགྲུབ་པའང་གདོན་མི་ཟ།།མ་དད་པ་ནི་དེར་མ་གཏོགས།།གང་ཞིག་དད་པའི་སེམས་སྐྱེས་ཏེ།།རྒྱལ་བ་རྣམས་ལ་ཕྱག་བྱས་ན།།ཆོས་ལམ་མི
འགྲུབ་མི་སྲིད་དོ།།དེ་ནས་རྒྱལ་བུ་དགེ་མཐོང་དང་།།སུམ་སྟོང་པོའི་མི་རྣམས་ཀྱིས།།བཅོམ་ལྡན་འདས་ལ་ཚིག་མཐུན་པར།།འདི་སྐད་གསོལ་ཏེ་བདག་ཅག་རྣམས།།སངས་རྒྱས་གྲུབ་ན་སྐྱེ་ཤི་ལས།།འཁོར་བའི་རྣམ་དག

བསྒྲལ་བར་སྨོན།།ལྷ་མིའི་ནང་ན་བཙུན་བཞུགས་པས།།བྱེ་བྲག་ཕྱེད་པར་བཤད་དུ་གསོལ།།དེ་ལ་གཟུངས་སུ་བཟུང་བ་དང་།།ཡི་གེར་བྲིས་ཤིང་ཀློག་འཆང་བ།།དེ་ཡི་བསོད་ནམས་ཅི་ཙམ་མཆིས།།
བཅོམ་ལྡན་འདས་ཀྱིས་བཀའ་སྩལ་པ།།བྱེ་བྲག་ཕྱེད་པར་ངས་བཤད་ཀྱིས།།རྒྱལ་བུ་དགེ་མཐོང་ལེགས་པར་ཉོན།།གང་ཞིག་རིན་ཆེན་སྣ་བདུན་གྱིས།།སྟོང་ཁམས་གྲང་བའི་སེམས་ཅན་ལ།།སྦྱིན་པ་བྱས་ཤིང་ཡོན་ཕུལ
ནས།དེ་ཡི་སྟེང་དུ་ཆོས་བཤད་ཅིང་།།དགྲ་བཅོམ་འབྲས་བུ་ཐོབ་བྱས་པས།།ལ་ལ་ཞིག་གིས་རྒྱལ་བའི་མཚན།།ཐོས་ནས་དད་པའི་སེམས་བསྐྱེད་དེ།།སྐད་ཅིག་དུས་སུ་ཕྱག་འཚལ་ན།།དེ་ཡི་བསོད་ནམས་དེ་བས
འདའ།།ཡི་གེར་བྲིས་ཤིང་ཀློག་འཆང་དང་།།དད་པས་ཕྱག་འཚལ་སྨོས་ཅི་དགོས།།དེ་ཡི་བསོད་ནམས་དཔག་ཏུ་མེད།།གང་གིས་ཡི་གེར་བྲིས་པ་དང་།།ཀློག་པ་དང་ནི་འདོན་པ་དང་།།དུས་སུ་ཕྱག་འཚལ་སེམས
བསྐྱེད་ན།།མཆོད་རྟེན་སྟོང་ཁམས་ཆུད་པ་རུ།།བརྩིགས་པའི་བསོད་ནམས་དེ་བས་ཆེ།།དེ་ནས་འོད་སྲུངས་ཆེན་པོ་དང་།།ཤཱ་རིའི་བུ་དང་ཀུན་དགའ་བོ།།འཇིག་རྟེན་བསྲུང་བ་མཐུ་བོ་ཆེ།།ཚངས་ལྷ་རྣམས་དང་ལྷ
དབང་པོ།།འཁོར་ལོ་བསྒྱུར་དང་རྒྱལ་ཆེན་བཞིས།།བཅོམ་ལྡན་ཞབས་ལ་མགོས་བཏུད་ནས།།ཚིག་མཐུན་པར་ནི་འདི་སྐད་གསོལ།།བཅོམ་ལྡན་མྱ་ངན་འདས་སྨད་ན།།བདག་ཅག་རྣམས་ཀྱིས་སེམས་ཅན་ལ།།ཁྱད་པར

སྤེལལ་ཞིང་བསྟན་པར་བགྱི།།ལུས་སེམས་རྟག་ཏུ་བདེ་བའི་ཕྱིར།།ཕྱག་འཚལ་རྣམས་ལ་བསྲུང་བར་བགྱི།།གང་ཞིག་སྡོམ་པ་ཞིག་པ་དང་།།མཚམས་མེད་ལྔ་ཡི་སྡིག་པ་དང་།།མཉམ་པ་ཉིད་ལ་སྐུར་པ་རྣམས།།སངས་རྒྱས
དེ་དག་མཚན་ཐོས་པས།།རྣམ་དག་ས་རུ་བདེ་བར་གནས།།དཔེར་ན་རྒྱལ་བུ་དགྲ་མཐོང་བཞིན།།ད་དུང་མ་འོངས་ཕྱི་དུས་ལ།།སངས་རྒྱས་རང་བཞིན་མཐོང་བར་རོ།།དེ་ནས་བཅོམ་ལྡན་འདས་ཤཱཀྱ་ཐུབ་པས་ཚོགས་ཆེན་པོ
རྣམས་ལ་འདི་སྐད་ཅེས་བཀའ་སྩལ་ཏོ།།ཁྱེད་རྣམས་ལེགས་པར་ཉོན་ཅིག།ཁྱེད་རྣམས་ལ་སྔོན་བྱུང་བའི་ལས་ཀྱི་རྒྱུ་རྐྱེན་བཤད་པར་བྱའོ།།དེ་སྔོན་བསྐལ་པ་དཔག་ཏུ་མེད་པ་འདས་པའི་སྔོན་རོལ་ན།དེ་བཞིན་གཤེགས་པ
དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མཛེས་པའི་འོད་ཅེས་བྱ་བ་ལས།ཕྱོགས་བཅུ་དུས་གསུམ་གྱི་སངས་རྒྱས་ཀྱི་མཚན་ཐོས་ནས་ཤིན་ཏུ་དགའ་བའི་སེམས་སྐྱེས་ཏེ་ཐལ་མོ་སྦྱར་ཅིང་སྤྱི་བོས་བླངས་སོ།།བླངས
ནས་ཀྱང་སེམས་ཅན་གང་ནས་གང་དུ་གནས་པ་དེ་དང་དེར་དཔག་ཏུ་མེད་པ་མཐའ་ཡས་པའི་སེམས་ཅན་རྣམས་ལ་རྒྱ་ཆེར་སྤེལ་ཞིང་བསྟན་ཏེ།སངས་རྒྱས་ཀྱི་མཚན་ཐོས་པར་བྱས་སོ།།དེའི་ཚེ་དེའི་དུས་ནི་ཚོགས་རྣམས་ཀྱི་ནང་དུ
མི་སུམ་སྟོང་པོ་ཉི་ཚེ་ཞིག་ངའི་ཆོས་ཀྱི་དོན་དང་མཐུན་ཏེ།དད་པའི་སེམས་དཔག་ཏུ་མེད་པ་སྐྱེས་ནས།དེའི་ཐད་དུ་སངས་རྒྱས་དེ་རྣམས་ཀྱི་མཚན་ནས་བརྗོད་ཅིང་ཕྱག་བྱས་པས།ད་ལྟར་ཕྱོགས་བཅུར་སྣང་ཞིང་མངོན་པར་འཚང་རྒྱ་བ

ཡིན་ནོ།།རིགས་ཀྱི་བུ་རྩ་བ་བཞི་དང་།མཚམས་མེད་པའི་སྡིག་ལྕི་བ་དང་།མཉམ་པ་ཉིད་ལ་སྐུར་བ་དང་།ལོག་སྤྱོད་ཀྱི་བར་དུ་སྡིག་འབྱུང་བར་འདོད་ན་དད་པའི་སེམས་ཀྱི་དབང་དུ་འགྲོ་བར་བྱའོ།།རིགས
ཀྱི་བུ་འདི་ལྟ་སྟེ།གང་ལ་ལས་མ་དད་ཅིང་མ་གུས་པས་མདོ་སྡེ་བཅུ་གཉིས་ལ་སྐུར་ཅིང་དབང་ཟ་བ་དང་།རྡོ་རྗེའི་སྐུ་དང་སྐྱེས་བུ་དམ་པ་འཇམ་དཔལ་དང་།ཕྱོགས་བཅུའི་རྒྱལ་བ་རྣམས་ལ་སྐུར་ཅིང་དབང་ཟ་བ་རྣམས་གདོན
མི་ཟ་བར་སེམས་ཅན་དམྱལ་བར་ལྷུང་སྟེ་བརྫུན་པ་མ་ཡིན་ནོ།།དེ་ཅིའི་ཕྱིར་ཞེ་ན།དེ་མ་དད་པའི་ཕྱིར་རོ།།དམ་པའི་ཆོས་ལ་སྐུར་བའི་ཕྱིར་རོ།།བླ་མ་རྣམས་ལ་བརྙས་པའི་ཕྱིར་རོ།།ཕྱོགས་བཅུ་དུས་གསུམ་གྱི་སངས་རྒྱས་ལ་སྨད
བའི་ཕྱིར་ཏེ།ངེས་པར་དམྱལ་བར་ལྷུང་ངོ་།།སངས་རྒྱས་ཀྱི་མཚན་དེ་དག་ལ་དད་ཅིང་སེམས་ཐག་པ་ནས་ཕྱག་འཚལ་ན།མི་དགེ་བ་བཅུ་དང་།མཚམས་མེད་པ་ལྔ་དང་།མཉམ་པ་ཉིད་ལ་སྐུར་བའི་སྡིག་པ་ལྟ་ཞིག་མི་འབྱང་མི
སྲིད་དེ།མ་དད་པ་དང་མ་གུས་པ་དང་།དགེ་བའི་རྩ་བ་རྒྱུན་ཆད་པ་དང་།ལོག་སྤྱོད་རྣམས་ནི་དེར་མ་གཏོགས་སོ།།རིགས་ཀྱི་བུ་དག།ཤཱཀྱ་ཐུབ་པའི་སྐུ་འབུམ་ཕྲག་བརྒྱར་སྤྲུལ་པ་ཡང་།འཇིག་རྟེན་རེ་རེ་ན་སྟོན་པ་མཛད།
ཅིང་བཞུགས་ཏེ།ཐ་མའི་སྐུ་ནི་ང་ཡིན་ནོ།།དེའི་ཚེང་དང་འགྲོགས་པའི་མི་སུམ་སྟོང་པོ་ཀུན་ད་ལྟར་སངས་རྒྱས་སུ་གྲུབ་སྟེ།སྟོང་དང་པོའི་གཙོ་བོ་ནི་སངས་རྒྱས་པད་མའི་འོད་ཅེས་བྱ།སྟོང་པར་མའི་གཙོ་བོ་ནི་སངས་རྒྱས

རྡོ་རྗེའི་སྐུ་ཞེས་བྱ།སྟོང་ཐ་མའི་གཙོ་བོ་ནི་སངས་རྒྱས་བྱམས་པ་ཞེས་བྱའོ།།དེ་ཟས་ན་ཁྱེད་རྣམས་ཀྱང་དེ་བཞིན་དུ་ཕྱོགས་བཅུ་དུས་གསུམ་གྱི་སངས་རྒྱས་ཀྱི་མཚན་བརྗོད་ཅིང་ཕྱག་འཚལ་བའི་རིགས་སོ།།ཁྱོད་མ།
འོངས་པའི་དུས་ན་ཚོགས་མང་པོ་རྣམས་ལེ་ཆོས་སྟོན་པ་རྒྱ་ཆེར་བྱེད་ཅིང་མཐའ་མེད་པའི་སེམས་ཅན་རྣམས་ལ་ཕན་གཏགས་ཏེ།ཁམས་གསུམ་ནས་བཟླས་ཤིང་ཞི་བ་དང་དབེན་པའི་གནས་སུ་དཀྱིལ་འཁོར་གྱིས
ལ་ང་དང་འདྲ་བར་བྱོས་ཤིག།དེ་ནས་བྱང་ཆུབ་སེམས་དཔའ་གཟུངས་འཛིན་སྟན་ལས་ལངས་ཏེ།བླ་གོས་ཕྲག་པ་གཅིག་ཏུ་གཟར་ནས་པུས་མོ་གཡས་པའི་ལྷ་ང་ས་ལ་བཙུགས་ཏེ།བཅོམ་ལྡན་འདས་ག
ལ་བ་དེར་ལོགས་སུ་ཐལ་མོ་སྦྱར་ཅིང་ཕྱག་འཚལ་ནས།བཅོམ་ལྡན་འདས་ལ་འདི་སྐད་ཅེས་གསོལ་ཏོ།།བཅོམ་ལྡན་འདས་ཆོས་ཀྱི་རྣམ་གྲངས་འདིའི་མིང་ཅི་ལགས།ཇི་ལྟར་གཟུང་བར་བགྱི།ཇི་ལྟར་སྒོམ
ཞིང་སྤྱད་པར་བགྱི།དེ་སྐད་ཅེས་གསོལ་པ་དང་།བཅོམ་ལྡན་འདས་ཀྱིས་བཀའ་སྩལ་པ།རིགས་ཀྱི་བུ་ཆོས་ཀྱི་རྣམ་གྲངས་འདིའི་མིང་ནི་སྡོམ་པ་ལྕི་བ་རྣམས་ལ་ཕན་གདོགས་པའོ་ཞེས་བྱ་བར་ཟུངས་ཤིག།རྡོ་རྗེ་རིན་པོ་ཆེའི་སྙིང་པོ་ཞེས་བྱ་བར
ཟུངས་ཤིག།སྡེ་སྣོད་ཀྱི་སྒོ་དཔག་ཏུ་མེད་པ་ཞེས་བྱ་བར་ཟུངས་ཤིག།ཐམས་ཅད་ཀུན་ཏུ་བསྡུས་པ་ཞེས་བྱ་བར་ཟུངས་ཤིག།རྒྱ་ཆེན་པོ་དཔེ་ཟླ་མེད་པ་ཞེས་བྱ་བར་ཟུངས་ཤིག།མི་སུམ་སྟོང་པོ་སངས་རྒྱས་སུ

འགྲུབ་པར་རྣམ་པར་བཀོད་པ་ཞེས་བྱ་བར་ཟུངས་ཤིག།འགྱོད་ཚངས་ཀྱིས་སྡིག་སྦྱངས་ཏེ་བསོད་ནམས་ཐོབ་པ་ཞེས་བྱ་བར་ཟུངས་ཤིག།ཐར་པ་ཆེན་པོ་ཕྱོགས་སུ་རྒྱས་པ་ཞེས་བྱ་བར་
ཟུངས་ཤིག།དེ་ནས་བཅོམ་ལྡན་འདས་ལ་བྱང་ཆུབ་སེམས་དཔའ་གཟུངས་འཛིན་གྱིས་འདི་སྐད་ཅེས་གསོལ་ཏོ།།བཅོམ་ལྡན་འདས་དེ་བཞིན་གཤེགས་པས་བསྟན་པ་ལྟར་ན།ཆོས་ཀྱི་རྣམ་གྲངས་འདི་ནི་སེམས
ཅན་དཔག་ཏུ་མ་མཆིས་པ་རྣམས་ལ་སྨན་པ་དང་བདེ་བ་ཆེན་པོ་མཛད་པའི་སླད་དུ་སྡིག་སྦྱངས་ཏེ།སངས་རྒྱས་སུ་འགྲུབ་པར་མཛད་པའི་མདོ་སྡེ་འདི་ནི་སངས་རྒྱས་ཐམས་ཅད་ཀྱི་ཡུམ་མོ།།བྱང་ཆུབ་སེམས་དཔའ་ཐམས
ཅད་ཀྱི་ལམ་མོ།།ཉན་ཐོས་ཐམས་ཅད་ཀྱི་མིག་གོ།།ལྷ་དང་མི་རྣམས་ཀྱི་ནི་ཁང་ཁྱིམ་ལགས་ཏེ།དེ་ལྟ་བུའི་བསམ་གྱིས་མི་ཁྱབ་པའི་དོན་དང་ལྡན་པ་བདག་གིས་གཟུངས་སུ་བཟུང་བར་བགྱིའོ།།ལྷ་དང་མི་གང་ནས་གུང
དུ་གནས་པ་དེ་དང་དེར་རྒྱ་ཆེར་སྤེལ་བར་བགྱིའོ།།རྒྱུན་མི་འཆད་ཅིང་ཡུན་དུ་གནས་པར་བགྱིའོ།།བཅོམ་ལྡན་འདས་ཀྱིས་བཀའ་སྩལ་པ།ལེགས་སོ།།ལེགས་སོ།།ཁྱོད་ནི་སྐྱེས་བུ་དམ་པ་ཡིན་ཏེ།སྡེ་སྣོད་ཆེན་པོ་
དཔག་ཏུ་མེད་པ་ཐམས་ཅད་གཟུངས་སུ་འཛིན་པ་ལེགས་ཏེ།ཁྱོད་མ་འོངས་པའི་དུས་ན་ང་འགྲོ་བའི་གནས་སུ་ཁྱོད་འགྲོ་ཤིང་།།ད་འདུག་པའི་གནས་སུ་ཁྱོད་འདུག་ཤིག།བཅོམ་ལྡན་འདས་ཀྱིས་ཆོས་ཀྱི་རྣམ་གྲངས

འདི་བསྟན་པའི་ཚེ།བྱང་ཆུབ་སེམས་དཔའ་དཔག་ཏུ་མེད་པ་ཞིག་ཕྱིར་མི་ལྡོག་པ་དང་མི་འགྱུར་བའི་སར་གནས་སོ།།ཉན་ཐོས་བརྒྱད་ཁྲི་ཞིག་ཐེག་པ་ཆེན་པོའི་སེམས་བསྐྱེད་དོ།།དགེ་སློང་སྟོང་ཕྲག་བཅུ་ཞིག་དགྲ་བཅོམ་པའི།
འབྲས་བུ་ཐོབ་བོ།།ལྷ་དང་མི་བརྒྱད་ཁྲི་བཞི་སྟོང་ཞིག་ཆོས་ཀྱི་མིག་རྣམ་པར་དག་པ་ཐོབ་བོ།།སེམས་ཅན་སྟོང་ཕྲག་བརྒྱ་ཞིག་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་བསྐྱེད་དོ།།དེ་ནས་བཅོམ་ལྡན
འདས་ཀྱིས་མདོ་སྡེ་འདི་བཤད་ཟིན་ནས་ཤིང་སཱ་ལ་ག་ལ་བ་དེ་ལོགས་སུ་གཤེགས་སོ།།གཤེགས་ནས་གསེར་གྱི་མེ་ཏོག་རིན་པོ་ཆེའི་རྫིང་བུ་དང་བཅས་པ་ཡང་མི་སྣང་བར་གྱུར་ཏེ།དེ་བཞིན་གཤེགས་པའི་འོད་ཀྱང
བསྡུས་ནས་མི་མཇེད་ཀྱི་འཇིག་རྟེན་གྱི་ཁམས་མཐོ་དམན་དང་གཙང་སྨེ་ཡང་སྔོན་བཞིན་ནོ།།མི་རྣམས་ཉེས་བྱེད་པའི་ཕྱིར་དམྱལ་བ་ཡང་སྔོན་བཞིན་ནོ།།བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས།བྱང
ཆུབ་སེམས་དཔའི་ཚོགས་ཐམས་ཅད་དང་།ལྷ་དང་།མི་དང་།ལྷ་མ་ཡིན་དང་།དྲི་ཟར་བཅས་པའི་འཇིག་རྟེན་ཡི་རང